《新诗改自吟》
宋代·林希逸

酷爱惊人语，诗坛独苦心。吟成还自改，改罢又长吟。

四鍊传谁法，双声岂古音。笔涂随句定，髭撚用功深。

过眼疵难掩，支颐吻欲噤。身轻少陵集，商榷到于今。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。